Publication: Magyar Közlöny
Issue: MK-2001-69 (Year: 2001, Number: 69)
Era: 1990-2004
Section: III/3. A 2319/2000. (XII. 21.) Korm. határozat 2. a) pontjában foglalt, az Európai Unióhoz való csatlakozásunk
Paragraph Index: 1031

2002. február 28. III/4. A Korm. határozat I. fejezetében rögzített szabályozási irányelveket is figyelembe véve, el kell készíteni a helyi önkormányzatokról szóló törvény átfogó módosításának szabályozási koncepcióját. Ennek keretében kiemelt figyelmet kell fordítani a következő kérdéseknek: — a helyi önkormányzatoknál ellátott államigazgatási feladatok köre, rendszere, jogi és szakmai feltételei; — a városkörnyéki (kistérségi) igazgatás kialakításának lehetőségei; — a főváros és környéke igazgatási rendszerének korszerűsítése; — a területi önkormányzati szint átalakításának lehetséges megoldásai és ennek hatása a választási rendszerre; — a finanszírozási rendszer átalakítása; — az önkormányzatok törvényességi ellenőrzési rendszerének kiterjesztése. A kiemelt témakörökben több szakmailag egyenlő értékű koncepciót és szabályozási tervezetet kell kidolgozni, elemezve az egyes megoldások előnyeit és hátrányait. Felelős: belügyminiszter igazságügy-miniszter Miniszterelnöki Hivatalt vezető miniszter pénzügyminiszter a finanszírozási rendszer átalakítása tekintetében: pénzügyminiszter Határidő: 2001. december 31. III/5. El kell készíteni a központi költségvetésből és az államháztartás más alrendszereiből származó helyi önkormányzati támogatások igénybevételének és elszámolásának előzetes ellenőrzéséről szóló szabályozást. Felelős: pénzügyminiszter Határidő: 2001. augusztus 31. III/6. A közszolgálati életpálya bevezetésével kapcsolatos feladatok körében

Source: https://magyarkozlony.hu/hivatalos-lapok/5c0f769c3250a2153e3b0ad28f22fd556ed4fd10/dokumentumok/01641d6e19a353290183f29df72bf83bd77e2523/letoltes